ઇંગ્લેન્ડની ક્લબ ક્રિકેટ મેચમાં ક્રિશ્ચિયન સિલ્કસ્ટોને એક એવી ઇનિંગ રમી જે ઇતિહાસ બની ગઇ હતી. સિલ્કસ્ટોને એક મેચમાં માત્ર 116 બોલમાં 316 રનની વિસ્ફોટક ઇનિંગ રમી હતી. ચોકાવનારી વાત એ છે કે ટીમનો કુલ સ્કોર 433 રન હતો, જેમાંથી 316 રન માત્ર ક્રિશ્ચિયન સિલ્કસ્ટોને જ બનાવ્યા હતા. પોતાની ઇનિંગ દરમિયાન સિલ્કસ્ટોને 18 ફોર અને 34 સિક્સર ફટકારી હતી. હેલીફૈક્સ ક્રિકેટ લીગ પ્રીમિયર ડિવિઝનની એક મેચમાં ટ્રાયંગલ ક્રિકેટ ક્લબના બેટ્સમેન ક્રિશ્ચિયન સિલ્કસ્ટોને થ્રોન્ટન ક્રિકેટ ક્લબ વિરૂદ્ધ આ ઐતિહાસીક ઇનિંગ રમી હતી. ક્રિશ્ચિયન સિલ્કસ્ટોનની આ ઇનિંગના દમ પર ટ્રાયંગલ ક્રિકેટ ક્લબે થ્રોન્ટન ક્રિકેટ ક્લબને 147 રને હરાવ્યું હતું.